CELEX: 32005R0634
Language: lv
Date: 2005-04-26 00:00:00
Title: Komisijas Regula (EK) Nr. 634/2005 (2005. gada 26. aprīlis) par atsevišķu preču klasifikāciju kombinētajā nomenklatūrā

27.4.2005   
            
            
               LV
            
            
               Eiropas Savienības Oficiālais Vēstnesis
            
            
               L 106/7
            
         
      KOMISIJAS REGULA (EK) Nr. 634/2005
   (2005. gada 26. aprīlis)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 26. aprīlī
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 493/2005 (OV L 82, 31.3.2005., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Zemfrekvences pastiprinātājs, kas sastāv no ciparu skaņas dekodera, ciparu skaņas procesora, lai iegūtu daudzkanālu telpiskas skaņas efektu (surround), un elektriskās shēmas video/skaņas signālu sinhronizēšanai.
                              Ar šo ierīci var uztvert dažādu avotu (piemēram, DVD atskaņotāja, satelīta uztvērēja, kasešu atskaņotāja, videomagnetafona) signālus. Šādus signālus var dekodēt un pirms to pastiprināšanas nosūtīt ciparu/analogajiem pārveidotājiem.
                           
                        
               
                  8518 40 99
               
               
                  Klasifikācija noteikta, ievērojot vispārīgo Kombinētās nomenklatūras interpretācijas 1. un 6. noteikumu un KN kodu 8518, 8518 40 un 8518 40 99 aprakstu.
                  Skaņas signālu dekodēšana un apstrādāšana tiek uzskatīta par daļu no zemfrekvences signāla pastiprināšanas funkcijas.
                  Tā kā ar video saistītā funkcija tikai sinhronizē skaņas un video signālus, tas paliek klasificēts pozīcijā 8518.
               
            
                  
                              2.
                           
                           
                              Iekārta sastāv no:
                              
                                          —
                                       
                                       
                                          AM/FM radiouztvērēja,
                                       
                                    
                                          —
                                       
                                       
                                          daudzkanālu pastiprinātāja un
                                       
                                    
                                          —
                                       
                                       
                                          ciparu skaņas procesora.
                                       
                                    Izstrādājums, kas paredzēts izklaidei mājas apstākļos, ir aprīkots ar tālvadību.
                           
                        
               
                  8527 39 80
               
               
                  Klasifikācija noteikta, ievērojot vispārīgo Kombinētās nomenklatūras interpretācijas 1. un 6. noteikumu, XVI sadaļas 3. piezīmi un KN kodu 8527, 8527 39 un 8527 39 80 aprakstu.
                  XVI sadaļas 3. piezīmes nozīmē komponents, kas nodrošina kombinētās iekārtas galveno funkciju, ir radiouztvērējs.
                  Skaņas pastiprināšana un apstrādāšana ir otršķirīgas funkcijas salīdzinājumā ar radiouztveršanu.
                  Tādēļ kombinētā iekārta ir klasificēta kā radioaparāts ar KN kodu 8527 39 80.
               
            
                  
                              3.
                           
                           
                              Aparāts sastāv no:
                              
                                          —
                                       
                                       
                                          AM/FM radiouztvērēja,
                                       
                                    
                                          —
                                       
                                       
                                          daudzkanālu pastiprinātāja,
                                       
                                    
                                          —
                                       
                                       
                                          ciparu skaņas procesora un
                                       
                                    
                                          —
                                       
                                       
                                          elektriskās shēmas video/skaņas signāla sinhronizēšanai.
                                       
                                    Izstrādājums, kas paredzēts izklaidei mājas apstākļos, uztverot dažādu avotu (piemēram, DVD atskaņotāja, satelīta uztvērēja, kasešu atskaņotāja, videomagnetafona) signālus, ir aprīkots ar tālvadību.
                              Skaņas signālus var dekodēt un pirms to pastiprināšanas nosūtīt ciparu/analogajiem pārveidotājiem.
                           
                        
               
                  8527 39 80
               
               
                  Klasifikācija noteikta, ievērojot vispārīgo Kombinētās nomenklatūras interpretācijas 1. un 6. noteikumu, XVI sadaļas 3. piezīmi un KN kodu 8527, 8527 39 un 8527 39 80 aprakstu.
                  XVI sadaļas 3. piezīmes nozīmē komponents, kas nodrošina kombinētās iekārtas galveno funkciju, ir radiouztvērējs.
                  Skaņas pastiprināšana un apstrādāšana ir otršķirīga funkcija salīdzinājumā ar radiouztveršanu.
                  Tā kā ar video saistītā funkcija tikai sinhronizē skaņas un video signālus, produkts paliek klasificēts pozīcijā 8527.
                  Tādēļ kombinētā iekārta ir klasificēta kā radioaparāts ar KN kodu 8527 39 80.
               
            
                  
                              4.
                           
                           
                              Šķidro kristālu ierīces (LCD) krāsu monitoram, kura ekrāna diagonāle ir 38,1 cm (15″) un gabarītizmēri – 30,5 (W) × 22,9 (H) × 8,9 (D) cm, ir:
                              
                                          —
                                       
                                       
                                          maksimālā izšķirtspēja 1 024 × 768 pikseļu,
                                       
                                    
                                          —
                                       
                                       
                                          skenēšanas frekvence 30–80 kHz (horizontālā) un 56–75 Hz (vertikālā).
                                       
                                    Izstrādājumam ir šādas saskarnes:
                              
                                          —
                                       
                                       
                                          VGA ieeja,
                                       
                                    
                                          —
                                       
                                       
                                          DVI ieeja,
                                       
                                    
                                          —
                                       
                                       
                                          BNC ieeja un izeja,
                                       
                                    
                                          —
                                       
                                       
                                          S-video (Y/C) ieeja un izeja,
                                       
                                    
                                          —
                                       
                                       
                                          audio ieeja un izeja.
                                       
                                    Izstrādājums var attēlot no dažādiem avotiem, piemēram, no automātiskās datu apstrādes iekārtas, no slēgta tīkla televīzijas sistēmas, DVD atskaņotāja vai no videokameras ar reprodukcijas ierīci, uztvertus signālus.
                           
                        
               
                  8528 21 90
               
               
                  Klasifikācija ir noteikta, ievērojot vispārīgo Kombinētās nomenklatūras interpretācijas 1. un 6. noteikumu un KN kodu 8528, 8528 21 un 8528 21 90 aprakstu.
                  Klasifikācija apakšpozīcijā 8471 60 nav iespējama, jo tas nav tāds monitors, ko tikai vai galvenokārt izmanto automātiskā datu pārstrādes sistēmā (skat. 84. nodaļas 5. piezīmi), ņemot vērā, ka tas var attēlot dažādu avotu signālus.
                  Tāpat izstrādājums nav klasificējams pozīcijā 8531, jo tā funkcija nav nodrošināt vizuālo indikāciju signalizēšanas nolūkos (skatīt HSEN pozīcijas 8531, D punktu).
               
            
                  
                              5.
                           
                           
                              Sistēma sastāv no:
                              
                                          —
                                       
                                       
                                          centrālā procesora iekārtas ar tastatūru, peles un vizuālās demonstrācijas bloka (personālais dators),
                                       
                                    
                                          —
                                       
                                       
                                          centrālā procesora iekārtas (servera) un
                                       
                                    
                                          —
                                       
                                       
                                          precizitātes skenera.
                                       
                                    Precizitātes skeneris sastāv no ierīces, ko sauc par “skenera devēju turētāju”, kas piestiprināts pie rāmja.
                              “Skenera devēju turētājs” ir aprīkots ar dažādiem sensoriem papīra kvalitātes mērīšanai attiecībā uz mitrumu, temperatūru, svaru utt.
                              Nolasot informāciju, tas virzās pa rāmi uz priekšu un atpakaļ, izmantojot joslas ar infrasarkano gaismu vai lāzerstarojumu, vai arī citus mērīšanas veidus. Šī informācija caur serveri tiek nosūtīta uz personālo datoru, kas apstrādā informāciju, lai kontrolētu papīra kvalitāti.
                              Ar personālo datoru apstrādāto informāciju izmanto, lai precizētu papīra ražošanas iekārtu produkciju, bet tā nav daļa no sistēmas.
                           
                        
               
                  9032 89 90
               
               
                  Klasifikācija noteikta, ievērojot vispārīgo kombinētās nomenklatūras interpretācijas 1. un 6. noteikumu, 90. nodaļas 7.b piezīmi, kā arī KN kodu 9032, 9032 89 un 9032 89 90 aprakstu.
                  84. nodaļas 5.B piezīme nepieļauj sistēmas klasifikāciju pozīcijā 8471, jo tai ir īpaša funkcija, kas nav datu apstrāde, kā tas noteikts 84. nodaļas 5.E piezīmē.
                  Sistēma ir automātisks regulētājs tādu neelektrisku lielumu automātiskai regulēšanai, kuru darbībā izmanto elektriskas parādības, kas atkarīgas no regulējamajiem faktoriem (90. nodaļas 7.b piezīme).